উইকিলিকস
উইকিলিকস বহু খেতাব অর্জন করেছে। তন্মধ্যে, ২০০৮ সালে ইকোনোমিস্ট ম্যাগাজিনের পক্ষ থেকে ‘নিউ মিডিয়া এ্যাওয়ার্ড অন্যতম। জুন, ২০০৯ সালে উইকিলিকস এবং জুলিয়ান এ্যাসেঞ্জ এ্যামনেস্টি ইন্টারন্যাশনাল কর্তৃক ইউকে মিডিয়া এ্যাওয়ার্ড (নিউ মিডিয়া ক্যাটাগরীতে) পায় ২০০৮ সালে প্রকাশিত “কেনিয়া: রক্তের কান্না = অতিরিক্ত বিচারবহির্ভূত হত্যা ও নৈরাজ্য” নিবন্ধ রচনা করে যার বিষয়বস্তু ছিল - কেনিয়ার জাতীয় মানবাধিকার কমিশন কর্তৃক কেনিয়া পুলিশের হত্যাযজ্ঞ। মে, ২০১০ সালে নিউ ইয়র্ক ডেইলী নিউজ কর্তৃক শীর্ষস্থান প্রদান করে যাতে বলা হয়েছে ‘সংবাদকে পুরোপুরি পরিবর্তন করতে উইকিলিকসের মতো ওয়েবসাইটই যথেষ্ট’।
মাক্স ভেবার
ম্যাক্সিমিলিয়ান কার্ল এমিল মাক্স ভেবার (ভুলক্রমে সচরাচর উচ্চারিত ম্যাক্স ওয়েবার) (২১ এপ্রিল ১৮৬৪ - ১৪ জুন ১৯২০) ঊনবিংশ শতাব্দীর দ্বিতীয়ার্ধের একজন বিশিষ্ট জার্মান সমাজবিজ্ঞানী, দার্শনিক ও রাষ্ট্রবিজ্ঞানী। তিনি সামাজিক তত্ত্ব, সামাজিক গবেষণা ও সর্বোপরি সমাজতত্ত্ব বিষয়টিকে ব্যাপকভাবে প্রভাবিত করেছেন। আধুনিক সমাজবিজ্ঞানের স্থপতি হিসেবে এমিল ডুর্খাইম ও কার্ল মার্ক্সের সাথে সাথে তার নামও গুরুত্বের সঙ্গে উচ্চারিত হয়। ব্যুরোক্রসি ধারণাটি প্রথম তিনিই সংজ্ঞায়িত করেন।